CELEX: 32009R0680
Language: bg
Date: 2009-07-27 00:00:00
Title: Регламент (ЕО) № 680/2009 на Съвета от 27 юли 2009 година за изменение на Регламент (ЕО) № 423/2007 относно ограничителни мерки срещу Иран

29.7.2009   
            
            
               BG
            
            
               Официален вестник на Европейския съюз
            
            
               L 197/17
            
         
      РЕГЛАМЕНТ (ЕО) № 680/2009 НА СЪВЕТА
   
   от 27 юли 2009 година
   за изменение на Регламент (ЕО) № 423/2007 относно ограничителни мерки срещу Иран
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално членове 60 и 301 от него,
   като взе предвид Обща позиция 2008/652/ОВППС на Съвета от 7 август 2008 година за изменение на Обща позиция 2007/140/ОВППС относно ограничителните мерки срещу Иран (1),
   като взе предвид предложението на Комисията,
   като има предвид, че:
   
               (1)
            
            
               Регламент (ЕО) № 1110/2008 на Съвета (2) за изменение на Регламент (ЕО) № 423/2007 (3) наложи допълнителни ограничителни мерки съгласно Обща позиция 2008/652/ОВППС, и по-специално задължение за предварително уведомяване по отношение на определени доставки до и от Иран.
            
         
               (2)
            
            
               По технически причини бе предвидена разпоредба за дерогации от правилата за въвеждане на това задължение за предварително уведомяване за преходен период. Тъй като сложността на правилата за прилагане на тази мярка доведе до непредвидено забавяне при въвеждането ѝ, преходният период следва да бъде удължен до 31 декември 2010 г.
            
         
               (3)
            
            
               Регламент (ЕО) № 423/2007 следва да бъде съответно изменен,
            
         ПРИЕ НАСТОЯЩИЯ РЕГЛАМЕНТ:
   Член 1
   Четвърта и пета алинея от член 4а на Регламент (ЕО) № 423/2007 се заменят със следното:
   
      „До 31 декември 2010 г. входните и изходните митнически манифести и изискваните допълнителни елементи, посочени в настоящия член, могат да се представят в писмена форма чрез използването на търговска, пристанищна или транспортна информация, при условие че в тях са посочени необходимите данни.
      Считано от 1 януари 2011 г. изискваните допълнителни елементи, посочени в настоящия член, се представят или в писмена форма, или като се използват входните и изходните митнически манифести, според случая.“
   
   Член 2
   Настоящият регламент влиза в сила на 1 юли 2009 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 27 юли 2009 година.
      
         
            За Съвета
         
         
            Председател
         
         C. BILDT
         
      
   
   
      (1)  ОВ L 213, 8.8.2008 г., стр. 58.
   
      (2)  ОВ L 300, 11.11.2008 г., стр. 1.
   
      (3)  ОВ L 103, 20.4.2007 г., стр. 1.